ร้านเครปร้านนี้ขายอยู่ที่ตลาดสวนหมาก พุทธบูชา 47 ร้านอยู่ด้านหน้าตลาดเลยค่ะ ขับรถผ่านก็สามารถมองมาเห็นร้านได้เลย บางวันจะมีคนต่อคิวเยอะ แต่ช่วงนี้เป็นช่วงปิดเทอมคนเลยไม่ค่อยเยอะเท่าไหร่ค่ะ

ที่ร้านน่าจะมีแต่เครปเย็นอย่างเดียวนะคะ แป้งเครปเห็นแม่ค้าทำเตรียมไว้แล้ว ถ้ามีคนมาสั่งก็หยิบมาทำได้เลย เร็วทันใจ
สามารถเลือกใส่ไส้ได้เองตามใจชอบ วันนั้นจูนสั่งใส่บราวนี่+โอริโอ้ ไอติมน่าจะมีรสเดียวคือ รสวานิลา แม่ค้าราดช็อคโกแลตให้เยอะมาก ฟินนน ซอสช็อคไม่ไก่กาค่ะ555

รสชาติเครปฟินมาก ละมุน ในราคา 45 บาท ถึงแป้งเค้าจะทำเอาไว้แต่กลับนุ่มมากๆ อร่อยมาก ติดใจจนมากิน 2 วันติดเลยค่ะ อิอิ